Tony Hillerman

Tony Hillerman (født 27. mai 1925 i Sacred Heart i Oklahoma i USA, død 26. oktober 2008 i Albuquerque i New Mexico) var en prisvinnende nordamerikansk forfatter som har gitt ut en rekke kriminalromaner. 

Hillerman anses også for å være en autoritet på kulturen til Diné- og Hopi-folkene. Hans interesse for indiansk kultur skal ha blitt vekket i tidlig alder, da han begynte sin skolegang på St. Mary's Academy i Sacred Heart, egentlig et internat for jenter fra den amerikanske urbefolkningen, men også benyttet som grunnskole for barn av bønder i området. 

Etter et kort opphold på college vendte Hillerman tilbake til Sacred Heart for å arbeide på familiens gård etter farens død i 1942. I 1943 ble han innrullert i hæren, og tjenestegjorde i U.S. 104th Infantry Division inntil andre verdenskrig var over. Etter å ha blitt såret i kamp flere ganger fikk han æresbevisningene Silver Star, Bronze Star med ekeløv og Purple Heart. Hillerman fikk en bachelorgrad fra Oklahoma University i 1948. Deretter arbeidet han som journalist inntil han i 1963 fortsatte sine studier ved University of New Mexico, hvor han tok mastergraden i journalistikk i 1966. Fra 1966 til 1987 underviste han i journalistikk ved dette universitetet.

De fleste romanene hans ble lagt til et Navajo-reservat i sørøstre USA og har politimennene Joe Leaphorn og Jim Chee fra Navajo Tribal Police som hovedpersoner.

To av Hillermans romaner (A Thief of Time og Dance Hall of the Dead) ble funnet verdige til en plass på britiske Crime Writers' Association liste over tidenes 100 beste kriminalromaner. A Thief of Time finnes også på Mystery Writers of Americas tilsvarende liste.

 Bibliografi 
Utgivelsesår i USA i parentes

 The Blessing Way (1970) 
 The Fly On The Wall (1971)  (Politisk mord [oversatt av Harald Holt])
 Dance Hall of the Dead (1973)  (Døden bærer maske [oversatt av B. Ording])
 The Boy Who Made Dragonfly. A Zuni Myth (1973)
 The Great Taos Bank Robbery and Other Indian Country Affairs – essays (1973)
 The Spell of New Mexico – sakprosa (1976)
 Listening Woman (1978)
 People Of Darkness
 The Dark Wind (1982)  (Svart vind [oversatt av Atle Bjørge])
 The Ghost Way (1984)
 Mystery, Country Boys, and the Big Reservation – sakprosa (1986)
 Skinwalkers (1986) 
 Indian Country. America's Sacred Land – sakprosa (1987)
 A Thief of Time (1988)  (Tidstyven [oversatt av Atle Bjørge])
 Talking God (1989)  (Den maskerte guden  [oversatt av Atle Bjørge])
 Making Mysteries With Navajo Materials – sakprosa (1989)
 Coyote Waits (1990)  (Coyote [oversatt av Atle Bjørge])
 Sacred Clowns (1993)  (Hellige klovner [oversatt av Atle Bjørge])
 Finding Moon (1996)  (Moons reise [oversatt av John Erik Bøe Lindgren])
 The Fallen Man (1997) 
 The First Eagle (1998)
 Hunting Badger (1999)  (Grevlingen [oversatt av Thor Dag Halvorsen])
 Seldom Disappointed – memoarer (2001)
 Wailing Wind (2002)  (Uanmeldt besøk [oversatt av Ragnar Aschim]) 
 Sinister Pig (2003) 
 Skeleton Man (2004)  (Absolutt sikkert [oversatt av Ragnar Aschim])   
 The Shape Shifter (2006)

 Priser og utmerkelser 
 The Edgar Award for Best Novel 1974, for Dance Hall of the Dead
 Western Writers of America Spur Award 1986, for Skinwalkers
 Special Friends of the Dinee Award (utdelt av The Navajo Nation) 1987
 Grand prix de littérature policière 1987, for Là où dansent les morts (Dance Hall of the Dead)
 The Anthony Award for Best Novel 1988, for Skinwalkers
 Mystery Writers of America Grandmaster Award 1989 
 The Macavity Award for Best Novel 1989, for A Thief of Time
 Public Services Award (utdelt av U.S. Department of the Interior) 1990
 National Media Award (utdelt av The American Anthropological Association) 1990
 Arrell Gibson Lifettime Award of the Oklahoma Center for the Book 1991
 The Macavity Award for Best Critical/Biographical Work 1992, for Talking Mysteries: A Conversation with Tony Hillerman (sammen med Ernie Bulow)
 Svenska Deckarakademins Grand Master-diplom 1993
 Oklahoma Hall of Fame Inductee 1997
 Jack D. Rittenhouse Award of the Rocky Mountain Book Publishers Association 1998
 Agatha-prisen for Best Non-Fiction Book of the Year 2001, for Seldom Disappointed
 The Anthony Award for Best Non-Fiction Book 2002, for Seldom Disappointed
 The Malice Domestic Lifetime Achievement Award 2002

 Referanser 

 Litteratur 
 Tony Hillerman: Seldom Disappointed. A Memoir
 Tony Hillerman: Tony Hillerman's Indian Country Map & Guide
 Laurance D. Linford og Tony Hillerman: Tony Hillerman's Navajoland. Hideouts, Haunts and Havens in the Joe Leaphorn and Jim Chee Mysteries
 Martin Greenberg og Tony Hillerman: The Tony Hillerman Companion: A Comprehensive Guide to His Life and Work

 Eksterne lenker 


  List over utmerkelser
  Uoffisiell hjemmeside

Kategori:Krimforfattere fra USA
Kategori:Personer fra Pottawatomie County i Oklahoma
Kategori:Silver Star
Kategori:Bronze Star